Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 252

2. Az üzenetváltáshoz kapcsolódó tulajdonságok A biztonság a HTTPS és az XML aláírás kombinációján alapul. Ez a változat az XML aláírást a szervernek küldött minden üzenet esetén alkalmazza, és az üzenet küldőjét az aláírás ellenőrzésével tudja azonosítani. Az egyoldalú SSL (csak egy szervertanúsítvány) az áthaladó üzenet bizalmasságának és integritásának védelmére szolgál, és a törlési és a beillesztési támadások ellen nyújt védelmet. Az XML aláírást többféleképpen lehet alkalmazni. Az itt választott megközelítés szerint az XML aláírást a Web Services Security (WSS) részeként használják. A WSS leírja az XML aláírás használatának módját. Mivel a WSS a SOAP szabványra épül, logikus a SOAP-szabványhoz alkalmazkodni, amennyire csak lehetséges. Ez a specifikált XML üzenetekhez képest változtatást igényel a címzésben, a hibakezelésben, stb. Az XML aláírásnak és a HTTPS-nek a szevertanúsítvánnyal történő használata egyfelől az XML aláírás, másfelől a HTTPS legjobb tulajdonságait ötvözi. Nincs szükség további intézkedésekre a törlési/újraküldési támadások ellen. A kétoldalú SSL alkalmazásához testre szabott szoftverfejlesztés helyett az XML aláírást alkalmazzák. Az XML aláírás használata közelebb van a webszolgáltatásokéhoz, mint a kétoldalú SSL, és ezért stratégiailag megfelelőbb. 2007/147/II. szám

Source: https://magyarkozlony.hu/hivatalos-lapok/71af3e8e7bfe6152ccbeed7866689568011b12ee/dokumentumok/7cdcb15e2f95425a0ab307ff955c4e3b437fa08c/letoltes